《崎岭重关》
明代·高魁

山似云屯水似雷，奔流至此欲东回。双双地轴鳌擎出，磊磊星桥鹊架来。

积石恍经河曲绕，天门疑对楚江开。从教海若凭陵甚，却望重关祇自催。

作者简介：高魁，字斗仲。石城（今属广东廉江）人。尚节孙。明神宗万历四十年（一六一二）举人，明熹宗天启五年（一六二五）进士，任中书舍人。以屡疏时政忤权阉魏忠贤，遂谢病归。清光绪《高州府志》卷三七有传。